da en en en fr de da id da nb da da da da da da da da da lt da da da da en en
Pligtsejr til 1. hold og Bobby Malik levede op fra de ”døde” - Svanholm Cricketklub
Mandag d. 24. august 2015 kl. 22:11 af Henrik Pfaff
Efter 1. holdets pligtsejr over Nørrebro indtager vi nu 2. pladsen i divisionen – uden chance for 1. pladsen, som Skanderborg sidder tungt på og jagtet af KB, som vi har en spændende udsat kamp mod hjemme på søndag.
Efter sene afbud fra Azaan Ur-Rehman og Taha Ahmed fik vores to trofaste tredjeholdsspillere Ichtesham Asif og Nabel Asghar muligheden for at folde sig ud på Kløvermarken, hvor banen er udmærket og det er så også det pæneste man kan sige.
En debutant og næsten debutant. Nabel Asgar tv. Og ictesham Asif th
Nørrebro vandt lodtrækningen og gik som ventet i marken. De var måske meget godt, fordi vores gærdespil var så sjusket at man ikke kunne vide, hvad vores gærdespillere havde gjort.
Nørrebro lavede 157 – ikke alverden på den hurtige bane. Amjad hverken kastede eller battede og overlod kastningen til andre, hvor især Zishan Shah 3/23 og Saud Munir (2/1) fik nogle gærder til at føje til mammutstatistikken.
Åbnerne Saif Ahmad (45 på 30 bolde) og Zameer Khan åbnede som det var en T 20 kamp og begge kom ud på dårlige stød på dårlige bolde. Så var det tid for Mads Henriksen, der løb sig selv ud sløset og ukoncentreret ud og Zishan Shah, der slog på tværs på en bold, der ikke var til det.
Zishan Shah out lbw mod Nørrebro. Dommer Luther løfter sin frygtede finger
Havde Nørrebros keeper ikke droppet en kæmpechance på Hamid Shah rimeligt tidligt i sin halvleg kan man aldrig vide, hvad der var sket. Vi var 4 nede for 114, Saad Ahmad spillede tivolicricket, så var vi 5/134, men Hamid Shah havde allerede med de skønneste stød battet os næsten i sikkerhed og endte med 66 på 56 bolde, da vi passerede for 5 efter 27 overe.
Hamid Shah på vej til sine 66 på 56 bolde mod Nørrebro
2. holdet nærmest udraderede Esbjerg hjemme sidste uge, men 2. holdet vidste godt, at Esbjerg kan stille langt bedre op end det.
De fjernede de to, der havde lavet hovedparten af pointene sidst Hassan Rashid og Mati Malik for ingen penge og vi var 4 gærder ude for 34. Gode kræfter var fornødne og de kom især i Bobby Malik, der med 90 viskede indtrykket fra foråret ud, hvor han lignede en, der havde glemt alt om gærdespil. I efteråret er det gået fremad for ham og her lavede han 90 og gik først, da vi havde 229. Han blev især bistået af Sahadat Riaz (55) og Ali Waqas (25). Vi endte med 251/9.
Esbjergs bane er lille og hurtig og selv 251 er ikke nogen garanti. Men Sahadat Riaz fjernede det største faremoment Henrik Øre, der er blandt centuryscorerne i år. Anfører Khan skiftede mellem fart og spin , da han lod 8 and svinge armen. Bedst Sahadat Riaz med 3/35 og Zahid Shah med 2/24). Esbjerg ene med 175
2. holdet fører nu 1. division med en bedre koefficient end Kolding og vi kan standse nedrykningsklokkespillet, der ringede efter en skidt sæsonstart